**Муниципальное бюджетное общеобразовательное учреждение**

**«Архангельская средняя общеобразовательная школа»**

**Юсьвинского муниципального округа Пермского края**

|  |  |
| --- | --- |
| **СОГЛАСОВАНО**  Заместитель директора по УМР  \_\_\_\_\_\_\_\_\_\_\_\_\_\_\_\_\_  Селина Л.И.  «\_\_\_\_»\_\_\_\_\_\_\_\_\_\_\_\_\_\_\_\_\_ 2023 г. | **УТВЕРЖДАЮ**  от «\_\_\_\_\_»\_\_\_\_\_\_\_\_\_\_\_\_\_\_\_\_\_\_2023 г. директор \_\_\_\_\_\_\_\_\_\_/Савельев Е. Л./ ФИО |

**Велöтчан курслöн уджалан программа**

**Коми- пермяцкöй литература сьöртi**

*учебный предмет*

**2023 – 2024 велöтчан во**

*учебный год*

**6****класс (1 час неделяын)**

*класс, количество часов в неделю*

**Гижис коми пермяцкöй кыв да литература сьöртi велöтiсь**

**Савельева Ольга Михайловна**

2023-2024 велöтчан во

**Пояснительнöй записка**

Литература – гуманитарнӧй предметтэз коласісь ӧтiк предмет, кӧда отсалӧ зорӧтны да быдтыны бытшӧм, ыджыт сьӧлӧма рам мортӧс, ассис чужанін радейтісьӧс да зорӧтісь-дорйисьӧс. Литература мыччалö олансö образнöя, быд ладорсянь, сыкöт тöдсасьöмыс чужтö пыдын думаэз, бур чувствоэз да стремленнёэз. Кыдз учебнöй предмет сiя лоö вына воспитательнöй средствоöн, отсалö буржыка вежöртны олан, зорöтны челядьын художественнöй вкус.

**Мог:**Зорöтны челядьлiсь сёрни, художественнöй вкус, творческöй способносттез, сетны нылö эстетическöй вежöртас.

Литература велöтӧмын сулалöны ***ыджыт моггез***:

1. Велöтiкö колö чужтыны велöтчиссезын быдкодь бытшöм, вына чувствоэз. Эстöн бура отсалö выразительнöя, сьöлöмсянь лыддьöтöм, художественнöй произведеннёэз кыв вылын удж.
2. Художественнöй произведеннёлiсь идейно-тематическöй содержаннё осьтiкö колö тӧдсӧтны челядьöс ас народкӧт, сы история да культураӧн, зорöтны велöтчиссезын морт мывкыдiсь медколана чертаэз: горт, родвуж, роднöй му дынö радейтöм; отир дынö, удж дынö бур отношеннё; мир вылö, олан вылö пыдына да паськыта видзöтöм.
3. Литература уроккез коста колӧ велӧтны челядьӧс кужны бӧрйыны литературнӧй произведеннё, медбы бытшӧмжыка вежӧртны сійӧ, а эта понда буржыка тӧдны теоретическӧй вежӧртассэз.

**Велӧтан предметлӧн ӧтласа характеристика/**Общая характеристика учебного предмета

Коми-пермяцкӧй литература кыдз предмет зэлыта йитӧм коми-пермяцкӧй кыв велӧтӧмкӧт, сёрни зорӧтӧмкӧт. Литература зорӧтӧ рам да юра мортӧс. Сійӧн произведеннёэз бӧрйӧмӧсь сідз, медбы вӧлісӧ челядьлӧ вежӧртанаӧсь ны возраст сьӧрті.

Программа сьӧрті материал янсӧтӧм сэтшӧм торрез вылӧ:

- Коми-пермяцкӧй устнӧй народнӧй творчество (фольклор).

- Коми-пермяцкӧй художественнӧй литература.

- Финно-угорскӧй литератураэзісь произведеннёэз.

Главнöй предметöн, кöда йылiсь программаын мунö басни, лоö художественнöй литература. 6 класс понда программаö пырöны торья произведеннёэз, гижиссезлӧн дженыт биографияэз нето ныись торрез, литература теория сьöртi вежöртассэз. Произведеннёэз торйöтöмӧсь велöтöм да гортся лыддьöтöм понда.

6 классын велӧтӧм понда произведеннёэз бӧрйӧмӧсь тематическöй принцип сьöртi,

Коми-пермяцкöй литература историяись босьтӧмӧсь буржык произведеннёэз, а сiдзжö программаас пыртӧмӧсь мöдiк финно-угорскöй литератураэзісь мукöд произведеннёэз.

Бöрйöм произведеннёэз тöдсöтöны челядьöс коми отирлöн кöркöся да öння оланöн, отсалöны зорöтны роднöй край дынö интерес да радейтöм, осьтöны быдкодь темаэз: животнöйез йылiсь, мам, семья, комиэз оланын ассямаыс, челядь понда сатирическöй кывбуррез, Велöтiсь сiдзжö мыччалö, что коми-пермяцкöй литература лоö уна национальностя литературалöн колана торӧн.

**«Литература» предмет велӧтікӧ результаттэз**

**Личностнӧй результаттэз:**

- велӧтчисьлісь, личностьлісь духовно-нравственнӧй качествоэз зорӧтӧм, уна национальностя чужанін дынӧ да мӧдік отиррез культура дынӧ радейтӧм зорӧтӧм;

- велӧтчӧмын вильсӧ тӧдікӧ быдкодь источниккезӧн (словаррез, энциклопедияэз, интернет) уджалӧм (используйтӧм).

**Метапредметнӧй результаттэз (предметтэз коласся)**

- лэбтыны проблема, сувтӧтны гипотеза кужӧм, ассит позиция доказывайтікӧ аргументтэз адззӧм, устнӧй да письменнӧй сёрниын причинно-следственнӧй йитӧттэз адззӧм, выводдэз керны кужӧм;

- ӧткӧн ассит велӧтчан удж организуйтӧм, сійӧ донтны кужӧм, ассит интерессэзісь кытш адззыны кужӧм (вежӧртны, мый тэныт интересно);

- быдкодь источниккезісь информация адззыны кужӧм, сійӧ анализируйтӧм да используйтӧм.

**Предметнӧй результаттэз**

Познавательнӧй сфераын

- коми-пермяцкӧй литератураись да фольклорись, сідзжӧ финно-угорскӧй литератураэзісь произведеннёэзын ключевӧй проблемаэз адззӧм;

- литературнӧй произведеннёэз да кад коласісь, кӧр нія гижӧмӧсь, йитӧттэз адззӧм, произведеннёэзын пырся дон адззӧм, нылісь ӧння шыасьӧм, ӧння кадкӧт йитны кужӧм;

- литературнӧй произведеннё бӧрйыны кужӧм: литературнӧй род да жанр тӧдӧм, тема да идея адззӧм, произведеннёись нравственнӧй пафос, геройезлісь характер аддзӧм; ӧтік или кынымкӧ произведеннёись геройезӧс ӧтамӧд сьӧрті – мыйӧн вачкисьӧны, мыйӧн не ӧткодьӧсь – видзӧтӧм (ордчӧтӧм);

- сюжетісь элементтэз, тэчас (композиция), изобразительно-выразительнӧй кыв средствоэз тӧдӧм, произведеннёись идейно-художественнӧй содержаннё осьтӧмын нылісь роль адззӧм (филологическӧй анализісь элементтэз);

- литературнӧй произведеннё бӧрйикӧ литературнӧй терминнэз пыртны кужӧм.

Ценностно-ориентационнӧй сфераын:

- коми-пермяцкӧй литератураись да культураись духовно-нравственнӧй ценносттез дынӧ интерес зорӧтӧм, мӧдік отиррезлӧн культураэз сьӧрті – мый ӧтласа, мый неӧткодь – сы вылӧ видзӧтӧм (ордчӧтӧм);

- коми-пермяцкӧй литератураись произведеннёэз дынӧ ассит отношеннё мыччавны (сёрни пырйӧт) кужӧм, нылӧ дон сетны кужӧм;

- велӧтӧм литературнӧй произведеннёэз (мукӧдпырся) асмозӧн (не сідз, кыдз быдӧнныс) дон сетӧм;

- авторлісь позиция вежӧртӧм, аслат отношеннё сы дынӧ.

Коммуникативнӧй сфераын:

- не ӧткодь жанра произведеннёэз кывзікӧ нійӧ вежӧртӧм, ассит чувствоэз мыччалӧмӧн нійӧ лыддьӧтӧм;

- прозаическӧй произведеннёэз или ныись торрез образнӧй кылӧн висьтасьны кужӧм, лыддьӧтӧм текст сьӧрті очакыв видзны кужӧм (ответ сетны кужӧм), быдкодь устнӧй сёрни (монолог) аркмӧтны кужӧм; кык морт коласын серни нуӧтны кужӧм (диалог);

- велӧтӧм произведеннёэзлӧн тематика да проблематика сьӧрті сочиненнёэз да изложеннёэз гижны кужӧм, классын да гортын творческӧй удж, литература да ӧтласа культура темаа рефераттэз гижӧм.

Эстетическӧй сфераын:

- литература кыдз кыв искусство вежӧртӧм, литературнӧй произведеннёэз эстетическӧя (сьӧлӧмсянь) примитӧм;

- кывлісь эстетическӧй функция да, художественнӧй образзэз аркмӧтікӧ, сылісь роль вежӧртӧм.

**Литература уроккез вылын сёрни зорöтöм сьöртi удж**

Литература велöтöм отсалö зорöтны челядьлiсь устнöй да письменнöй сёрни. Сёрни зорöтан уджыс мунö быд урок вылын. Эта понда сетсьöны и торья чассэз. Медперво колö вынсьöтны сознательнöя да выразительнöя лыддьöтан навыккез. Велöтiсь видзöтö, медбы лыддьöтiкö челядьлöн вöлi ятнöя шуöм, медбы нiя кужисö янсöтны предложеннёэзын, текстын логическöй удареннёа кыв, керисö паузаэз, лыддьöтiсö колана интонацияöн. Абу умöль ошкыны быднёж челядьлiсь эмоциональнöя лыддьöтöм – сiя отсалö пыдынжыка вежöртны литературнöй произведеннёлiсь содержаннё.

Литература уроккез оз туй чулöтны словарнöй уджтöг. Осьтны кывлiсь значеннё, мыччавны, кыдз сiя вежсис кад сьöрна, кыдз кужöмöн сiйöн пользуйтчöны гижиссез – ыджыт да важнöй мог, кöда сулалö быд литература урок одзын. Литература уроккез вылын позьö паськыта тöдсöтны челядьöс роднöй кывлöн фразеологическöй богатствоöн да быдкодь изобразительнöй средствоэзöн.

Медперво литература велöтiкö велöтчиссезлöн зорамö монологическöй сёрни. Этаö туйдöтö произведеннё текст вылын быдкодь удж: текстсö торрез вылö янсöтöм, быдкодь планнэз лöсьöтöм, текстлiсь содержаннё висьтасьöм, изобразительнöй средствоэз адззöм и с.о.

Сёрни зорöтöмын отсалö сiдзжö изложеннёэз да сочиненнёэз вылын удж. Нiя öддьöнжыксö чулöтсьöны литературнöй произведеннёэз сьöртi. Мукöд коста сочиненнёэз понда сетсьöны и свободнöй темаэз. Творческöй уджжез керикö челядь велалöны анализируйтны литературнöй произведеннё, сетны сылö дон любöй формаын (аннотация, рецензия, отзыв), пользуйтчыны мöдiк литератураöн, компьютерöн (лöсьöтны презентацияэз сетöм тема сьöртi, исследовательскöй уджжез и с.о.

Вежöртана, что быдöс эта уджын уна зависитö велöтiссянь: сiя тöдö класс да сылiсь возможносттез, ачыс бöрйö колана материал, асмозöн чулöтö сёрни зорöтан уроккез.

План сетӧ основнӧй школаын коми-пермяцкӧй литература велӧтӧм понда 204 час: 5 классын – 34 час, 6 классын – 34 час, 7 классын – 34 час, 8 классын – 34 час**,**9 классын – 68 час.

**6 класс** (34 часа)

1. **Введеннё – 1 час**

Художественнöй литература пыр отирлiсь олан мыччалöм. Литературнöй герой.

*Литература теория*. Художественнöй литература йылiсь вежöртас.

**II. Устнöй народнöй творчество** **– 2 час**

Сьыланкыввез. Частушкаэз.

Том кад да радейтöм йылiсь сьыланкыввез. Семейно-бытовöйöсь. Серöмсора да кулитан сьыланкыввез.

Нывкаэзлöн да зонкаэзлöн частушкаэз. Нюжвыла частушкаэз. Серöмсора да кулитан частушкаэз.

**III. Художественнöй литература**

*Литература теория.* Морт художественнӧй литератураын – 1час

**Важ оланiсь** **– 3 час**

А. Н. Зубов. Гажажык, комиэз, олö. Комиэз – воннэз. Коми мортлö.

Псевдоним.

Гижисьöн коми-пермяккезöс векся узьöмись саймыны да лоны оланын чорытжыкöн, увереннöйöн, смевмыны, мунны асланыс туй вылöт, зорöтны коми кыв да литература, лыддьöтны коми книгаэз.

М. П. Лихачёв. Виль оланлань. Вундан кадö. Ытшкисян кад.

«Виль оланлань» кывбурын комиэзлӧн виль олан туй вылö сувтöм. Кывбурын виль оланлӧн ассямаыс.

«Вундан кадö» кывбурын коллективнöй удж. Ыб вылын отирлӧн да машинаэзлӧн öтласа удж. Арся природалӧн мич.

«Ытшкисян кадö» кывбурын отирлöн коллективнöй уджын аскодьыс. Ассяма выразительнöй кыв.

Т. П. Фадеев. Тöдiсь.

Висьтын геройезлöн мывкыд. Иван дедлöн образ.

**Челядьлöн олöм – 8 час**

Гижиссезлӧн челядь кадiсь серпассэз (В. Рычков, Л. Гуляева)

И. А. Минин. Ва увтын пос.

«Ва увтын пос» кыдз приключенческöй повесть. Зоночкаэзлöн мывкыддэз. Дед Петрованлöн да Пельтöм Сельколöн образзэз.

*Литература теория.* Прозаическöй да стихотворнöй сёрни.

Повесть.

В. Климов. Видзчись, деду.

«Видзчись, деду» висьтын Леналöн образ. Деревня гöгöрись вöр-валӧн мич. Роднöйез понда нылочкалöн тöждöм.

*Литература теория*. Конфликт. Портрет.

**Вӧрва да морт – 6 час**

Н. В. Попов. Роднöй местаэзын.

Вӧр - валӧн да гортлӧн серпассэз. Деревнялӧн кӧркӧся да талуння олан.

*Литература теория.* Кывбура сёрни йылiсь вежӧртас. Ритм. Рифма. Двусложнӧй (кык слогись) стихотворнӧй размеррез.

М. Вавилин. Вöра край.

Кывбурын роднöй край радейтöм. Коми крайын да сы столицаын вежсьöммез. Кывбурлöн ассяма кыв.

С. А. Федосеев. Ар да тöв.

Висьтын вӧр-ваын вермасьöммез. Мортлӧн вӧр-вакӧт пессьöмын вын.

В. Исаев. Зыбунын. Челядьлöн животнöйез понда тöждöм, нылö отсöт.

Сьöкыт ситуацияись петны кужöм. Вовалöн да Митялöн образзэз.

Г. Бачева. «Тэ, менам коми муö…» «Жагöник йöр пельöсын пакмö…» «Тöвся шондiлöн гöрд дон…»

Кывбуррезын роднöй край да вӧр – валӧн мича серпассэз. Поэтическöй сёрнилöн средствоэз.

*Литература теория.* Пейзаж.

**Чужанiн да горт йылiсь – 3час**

В. Климов. Россия миян, менам Парма.

Гижисьлӧн ыджыт да учӧт чужанiн дынӧ радейтӧм.

А. Истомина. Парма йылiсь сьыланкыв.

Парма кыдз чужанiн и оланiн, мортлö меддона места. Парма кыдз «Россия пытшкын сьöлöмшöр». Автор гордитчö аслас чужанiнöн.

Л. Никитин. «Вот дона менам чужанiн…» «Пашмöм юра шондi…»

Кывбуррезын чужанiн кыдз мортлӧ меддона места. Вӧр-валӧн мич. Гижисьлöн быдöс сы гöгöрсяыс дынö рам отношеннё.

Н. Исаева-Бадина. Катшасиннэз. Горадзуль.

Кывбуррезын дзоридззез пыр вӧр - ва сьылöтöм. Выразительнöй средствоэзлӧн этаын роль.

Ф. Истомин. Пельняннез керöны. Кöртала мамöкöт корось.

Учӧт кывбуррезын гортся удж. Челядьлöн эта уджö пай пуктöм.

*Литература теория.* Метафора.

**Шынь-серöма произведеннёэз – 5 час**

Л. А. Старцева. Богатöй ар.

Висьтын шынь-серöма геройез. Коми-пермяклӧн ассяма мывкыд.

В. В. Климов. Кöр оз шед чери.

Висьтын пöрись чери кыйиссезлӧн образзэз. Шынь-серöма висьттэзын геройезлӧн мывкыддэз.

В. Я. Баталов. Кыр да варыш. Панько. Арся рытöн.

«Кыр да варыш» висьтын вöрись олiссез образзэзын мортлӧн чертаэз. Варыш мывкыдын лёк мортлӧн чертаэз.

«Арся рытöн» – кöин да дзодзог образзэзын морттэзлӧн чертаэз. «Панько» висьтын Ниндуль Сенялӧн надз, горш мывкыд.

Басня кыдз литературнӧй жанр.

Н. В. Пахоруков. Басняэз. Кӧч. Курӧг да катша.

Басняэзын дыш, невежöртiсь, хитрöй отир. Эта вылын сералöм.

Л. Гуляева. Кык подружка. Ошшасись морттэзлӧн образзэз.

**Öтiк кывпозiсь отирлöн литература – 3 час**

И. Г. Торопов. Шуриклö шыд.

Коми челядьлöн война кадся олан. Коми-пермяккезлöн да комиэзлöн öткодь чертаэз. Федя Мелехинлöн мывкыд, сылöн учöтжык воннэзлö отсöт.

В. Тимин. Чужан кыв. Кывбурын чужан кыв дынӧ отношеннё.

**Сёрни зорӧтан уроккез понда темаэз:**

1. Лӧсьӧтны неыджыт удж «Мый ме тӧдi сьыланкыввезiсь коми отирлӧн кӧркӧся олан йылiсь», «Менам отирлӧн сьыланкыввезын ассямаыс» темаэз вылӧ.
2. Лӧсьӧтны газетаӧ статья, кӧдаын висьталӧ ассиныт отношеннё чужан кыв дынӧ.
3. Керны неыджыт исследовательскӧй удж «Нинкӧм – коми-пермяккезлӧн важся кӧмкӧт» тема вылӧ.
4. Лӧсьӧтны неыджыт висьт «Менам оланiсь медгажа и медгажтӧм серпас» тема вылӧ.
5. Лӧсьӧтны главалiсь висьт сетӧм план сьӧртi.
6. Сетӧм тор сьӧртi лӧсьӧтны висьт «Таинственнӧй вӧр олӧ аслас оланӧн» тема вылӧ.
7. Дженыта висьтасьны главалiсь пытшкӧссӧ.
8. Лӧсьӧтны висьт «Пӧрись отирлӧ менам отсӧт», «Мый йылiсь висьтасьӧ фотография», «Менам деревняын олiссез» темаэз сьӧртi.
9. Лӧсьӧтны текст «Мыйӧ велӧтӧ эта неыджыт висьтыс» тема сьӧртi.
10. Ордчӧтны кывбур да художниклiсь сетӧм серпас.
11. Тулысся приметаэз сьӧртi аркмӧтны неыджыт небӧг асланыт серпассэзӧн.
12. Лӧсьӧтны висьт «Парма – дона менам горт» тема вылӧ.
13. Гижны сочиненнё «Менам дона пельӧсок» или «Менам чужанiн» темаэз вылӧ.
14. Лӧсьӧтны презентация «Менам горт» тема вылӧ.
15. Керны исследованнё «Поэтлӧн кывбуррезын ассяма кыв».
16. Поэтлiсь изобразительнӧй кыввез пыртӧмӧн лӧсьӧтны художниклӧн серпас сьӧртi висьт.
17. Керны неыджыт исследованнё «пельнянь» кыв аркмӧм йылiсь.
18. Лӧсьӧтны шынь-серӧма висьт «Кыдз ме ӧтпыр гожумнас чериалi» тема вылӧ.
19. Лӧсьӧтны презентация кайез йылiсь.
20. Лӧсьӧтны висьт вӧрпиэзлӧн да вӧрпӧткаэзлӧн олан йылiсь.

**Велӧтны наизусть**

1. Г. Бачева. «Тэ, менам коми муӧ…»

2. Л. Никитин. «Вот дона менам чужанiн…»

3. Н. Исаева. Катшасиннэз.

4. А. Зубов. Гажажык, комиэз, олӧ.

**6 классын велöтчиссезлö колö тöдны:**

- мый сэтшöм фольклор, сьыланкыв да частушка кыдз фольклорлöн жанр;

- мый сэтшöм художественнöй литература, прозаическöй да стихотворнöй сёрни, кывбурлöн ассяма выразительнöй кыв;

- басня, сылӧн признаккез;

- произведеннёлöн тема да шöр дума, литературнöй герой, портрет, олицетвореннё, эпитет да сравненнё;

- мый сэтшöм висьт, сюжет, тэчас (композиция);

- мый сэтшöм юмор;

- авторрезöс да нылiсь произведеннёэз;

- произведеннёэзлiсь содержаннё да геройезöс.

**6 классын велöтчиссезлö колö кужны:**

- висьтасьны подробнöя, дженыта, бöрйöмöн;

- лöсьöтны текст дынö план;

- висьтасьны произведеннёись герой йылiсь лöсьöтöм план сьöртi;

- тöдмавны тема да шӧр дума;

- висьтасьны самостоятельнöя лыддьöтöм произведеннёлiсь содержаннё;

- висьтасьны выразительнöя наизусть велöтöм произведеннё.

**Коми-пермяцкӧй литература сьӧртi примернӧй тематическӧй план лӧсьӧтӧм сэтшӧм велӧтчан небӧгг сьӧртi:**

1. Васькина Т.А., Косова Л.А., Четина М.В. Коми-пермяцкӧй литература. 6класс, Кудымкар, 2011

**Календарно-тематическöй планированнё (34 час)**

|  |  |  |  |  |  |  |  |
| --- | --- | --- | --- | --- | --- | --- | --- |
| **№ п/п** | **Уроккезлöн темаэз** | **Чассэз** | **Уроклöн тип** | **Урок дынö требованнёэз** | | **Гортся удж** | **Урок чулöтöм** |
| **Введение (1 час)** | | | | | | | |
| **1** | Художественнöй литература пыр отирлiсь олан мыччалöм.  Литературнöй герой. | **1** | Комбинированнöй | **Тöдны** мый сэтшöм художественнöй литература  **Кужны** выразительнöя лыддьöтны литературнöй произведеннёэз | | Оз ло |  |
| **Устнöй народнöй творчество (2 час)** | | | | | | | |
| **2** | Устнöй народнöй творчество.  Сьыланкыввезын да частушкаэзын отирлöн удж да радейтöм. | **1** | Сёрни зорöтан урок | **Тöдны** устнöй народнöй творчестволiсь аскоддясö, частушкаэзлiсь тематика.  **Кужны** выразительнöя лыддьöтны сьыланкыввез. | | Частушкаэз выразительнöя лыддьöтöм. |  |
| **3** | Устнöй народнöй творчество.  Сьыланкыввезын да частушкаэзын отирлöн удж да радейтöм. | **1** | Сёрни зорöтан урок | **Тöдны** устнöй народнöй творчестволiсь аскоддясö, частушкаэзлiсь тематика.  **Кужны** выразительнöя лыддьöтны сьыланкыввез. | | Велöтны наизусть. |  |
| **Художественнöй литература. (1 час)** | | | | | | | |
| **4** | Морт художественнöй литератураын. | **1** | Комбинированнöй | **Тöдны** мый сэтшöм художественнöй литература  **Кужны** выразительнöя лыддьöтны литературнöй произведеннёэз | | Лыддьöтны мöдпöв, сетны очакыв юасьöммез вылö. |  |
| **Важ оланiсь. (3 час)** | | | | | | | |
| **5** | А.Н.Зубов. Кывбуррезын отирлöн сьöкыт олöм. | **1** | Комбинированнöй | **Тöдны** художественнöй литератураын морт мыччалöм; А.Н.Зубовлiсь гижан туй.  **Кужны** выразительнöя лыддьöтны да анализируйтны кывбуррез | | Выразительнöй лыддьöтöм. |  |
| **6** | М.П.Лихачёв.  Кывбуррезын коми йöзлöн коллективнöй удж. | **1** | Комбинированнöй | **Тöдны** художественнöй литератураын морт мыччалöм; М. П. Лихачёв гижан туй.  **Кужны** выразительнöя лыддьöтны да анализируйтны кывбуррез. | | Велöтны наизусть. |  |
| **7** | Т.П.Фадеев «Тöдiсь» висьтын важ кадö олöм да обычайез. | **1** | Комбинированнöй | **Тöдны** Т.П.Фадеевлiсь олан да гижан туй.  **Кужны** отвечайтны проблемнöй юасьöммез вылö. | | Лыддьöтны помöдз, лöсьöтны вит юасьöм текст сьöртi. |  |
| **Челядьлöн олöм (13 час)** | | | | | | | |
| **8** | В. Рычков висьттэзын челядь кадiсь серпассэз  *(«Гажа гожум» , «Гажтöм юöр»)* | 1 | Комбинированнöй | **Тöдны** Виктор Рычковлöн рассказлiсь «Гажа гожум», «Гажтöм юöр» содержаннё.  **Кужны** составитны устнöй пересказ; отвечайтны проблемнöй юасьöммез вылö | С. 40-42 керны перессказ | |  |
| **9** | Л.Гуляева висьттэзын челядь кадiсь серпассэз (*«Медгажа лун», «Гажтöм лун»)* | 1 | Комбинированнöй | **Тöдны** Людмила Гуляева рассказiсь «Медгажа лун», «Гажтöм лун» содержаннё.  **Кужны** составитны устнöй пересказ; отвечайтны проблемнöй юасьöммез вылö | С. 43-46 керны пересказ. | |  |
| **10** | И.А.Минин «Ва увтын пос». (Беда эна нывкаэзкöт. «Серёжкалöн настроеннёыс абу») челядьлöн гожся каникуллэз пондöтчöм. | 1 | Комбинированнöй | **Тöдны** И.А.Мининлiсь олан до гижан туй; повестьлiсь вежöртас.  **Кужны** составитны устнöй пересказ; составитны юасьöммез глава дынö. | «Тöдтöм баб»  Стр. 55- 57 | |  |
| **11** | И.А.Минин «Ва увтын пос». («Кöр чериыс оз кокав». Невежöртана басни») повестьын Серёжкалöн да Витальколöн приключеннёэз. | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | «Умöлик олан», стр. 62-65 | |  |
| **12** | И.А.Минин «Ва увтын пос». («Виль лун - виль делоэз». Мый понда павкис Öльöшкалö») повестьын Серёжкалöн да Витальколöн приключеннёэз. | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | «Гажтöм думаэз. Талисман» Стр. 71- 75 | |  |
| **13** | И.А.Минин «Ва увтын пос».  («Виль тöдсаэз», «Герой могила дынын») повестьын зоночкаэзлöн приключеннёэз. | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | «Мыля нiйö нуöтiс Пельтöм Селько». Öльöшкалö öддьöн умöль»Стр. 80-85 | |  |
| **14** | И.А.Минин «Ва увтын пос». (Важ мельница сайын», «Монастырскöй расын») повестьын зоночкаэзлöн приключеннёэз. | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | «Нюрыс косьмöма».  Стр. 90-92 | |  |
| **15** | И.А.Минин «Ва увтын пос». («Разведка пондöтчö») повестьын зоночкаэзлöн приключеннёэз. | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | «Пыдöстöм нюр сайын».  Стр. 101-107 | |  |
| **16** | И.А.Минин «Ва увтын послöн» тайна. («Бедолага», «Ва увтын пос»). | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | Кöр эта вöлi.  С. 115-119 | |  |
| **17** | И.А.Минин «Ва увтын пос». («Öльöшка пондiс баитны») повестьын Серёжкалöн да Витальколöн приключеннёэз. | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | С. 125-127  Мый эшö висьталiс Ӧльöшка. | |  |
| **18** | И.А.Минин «Ва увтын пос» («Тревога! Тревога!» Быдöс лоас бур» повестьын зоночкаэзлöн приключеннёэз. | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | «Старуха шедiс.  С. 133-138 | |  |
| **19** | И.А.Минин «Ва увтын пос». («Бöра Важ мельница сайын».  «Вот сiя врагыс») ассяма пытшкöс. | 1 | Комбинированнöй | **Тöдны** главалiсь содержаннё.  **Кужны** составитны устнöй пересказ; отвечайтны проблемнöй юасьöммез вылö | Сочиненнё  «Повестьлöн мöдкодь пом» | |  |
| **20** | В.В.Климов «Видзчись, деду» висьтын геройлöн рам да вежöра мывкыд | 1 | Комбинированнöй | **Тöдны** В.В.Климовлiсь олан да гижан туй.  **Кужны** составитны устнöй пересказ; выразительняя лыддьöтны гленитчöм торрнез; отвечайтны проблемнöй юасьöммез вылö | Перессказ. | |  |
| **Вöрва да морт (4 час)** | | | | | | | |
| **21** | Н.В. Попов «Роднöй местаэзын» кывбурын деревнялöн олöм | 1 | Комбинированнöй | **Тöдны** Н.В.Поповлiсь олан да гижан туй; кывбура сёрни йылiсь вежöртас.  **Кужны** анализируйтны «Роднöй местаэзын» кывбур. | Кывбура сёрни йылiсь вежöртас | |  |
| **22** | М.Д.Вавилин «Вöра край» кывбурын горт мулöн чужöм | 1 | Комбинированнöй | **Тöдны** М.Д.Вавилинлiсь олан да гижан туй.  **Кужны** анализируйтны «Вöра край» кывбур. | С. А. Фесеев «Ар да тöв» | |  |
| **23** | В. И. Исаев «Зыбунын» висьтын подалö отсöт | 1 | Комбинированнöй | **Тöдны** В.И.Исаевлiсь олан да гижан туй.  **Кужны** опишитны геройлiсь вывтыр лыддьöтöм сьöртi. | Рассказ «Зыбунын» мöдiк герой нимсянь висьтасьöм» | |  |
| **24** | Г. М. Бачева «Кывбуррезын» вöр-валöн ассяма. | 1 | Комбинированнöй | **Тöдны**  Г. М. Бачевлöн  олан да гижан туй.  **Кужны** анализируйтны кывбур. | Стр. 183, вел. наизусть | |  |
| **Чужанiн да горт йылiсь (3 час)** | | | | | | | |
| **25** | В.Климов «Россия миян, менам Парма…» кывбурын дона месталöн образ. | 1 | Комбинированнöй | **Тöдны**«Россия миян, менам Парма…» кывбурлiсь содержаннё.  **Кужны** выразительнöя лыддьöтны; анализируйтны «Россия миян, менам Парма…» кывбур. | Выр.лыд. на выбор. | |  |
| **26** | Л. Е. Никитин  «Вот дона менам чужанiн…»,  «Пашмöм бра шондi…» кывбуррезын Пармалöн образ. | 1 | Комбинированнöй | **Тöдны** Л. Е. Никитинлiсь  олан да гижан туй.  **Кужны** выразительнöя лыддьöтны; анализируйтны кывбуррез. | Выраз. лыд | |  |
| **27** | Н. В. Исаева  «Горадзуль», «Катшасиннэз»  Ф. С. Истомин  «Пельняннез керöны» дона пельöсоклöн ассяма. |  | Комбинированнöй | **Тöдны** Н. В. Исаевалiсь да  Ф. С. Истоминлiсь  олан да гижан туй.  **Кужны** выразительнöя лыддьöтны; анализируйтны кывбуррез. | Вел. наиз. «Катшасиннэз» | |  |
| **Шынь-серöма произведеннёэз. (6 час)** | | | | | | | |
| **28** | Л.А.Старцева «Богатöй ар» висьтын коми мортлöн ассяма кыв да мывкыд | 1 | Комбинированнöй | **Тöдны** Л.А.Старцевалiсь (Косова) олан да гижан туй.  **Кужны**объяснитны, мыля автор бöрйис рассказлö сэтшöм юрним; кыдз йитсьö пытшкöс сэтшöм юрнимкöт. | Гижны, кытшöм урожай вöлi эта арö гортын. | |  |
| **29** | В. Климов «Кöр оз шед чери» висьтын шынь-серöм мывкыда геройез. | 1 | Комбинированнöй | **Тöдны** В. Климовлiсь олан да гижан туй.  **Кужны** ордчöтны висьтiсь геройезöс; висьтавны основнöй дума; сетны характеристика геройезлö ны поступоккез сьöртi. | Перессказ. | |  |
| **30** | В.Я.Баталов «Кыр да варыш», «Арся рытöн» произведеннёэзын быль да сказка. | 1 | Комбинированнöй | **Тöдны**В.Я.Баталовлöст олан да гижан туй.  **Кужны** ордчöтны висьтiсь геройезöс; висьтавны основнöй дума; сетны характеристика геройезлö ны поступоккез сьöртi. | «Панько» С. 217-220, кужны висьтась  ны | |  |
| **31** | Н.В.Пахоруковлöн да Л.Гуляевалöн басняэзын сералöм | 1 | Комбинированнöй | **Тöдны** баснялiсь вежöртас; Н.В.Пахоруковлiсь олан да гижан туй.  **Кужны** выразительнöя лыддьöтны басняэз; адззыны нылiсь мораль. | С. 222-226, выр.лыд.  1 наизусть | |  |
| **32** | И. Г. Торопов  «Шуриклö шыд» висьтын челядьлöн война кадö сьöкыт олöм. | **1** | Комбинированнöй | **Тöдны**И. Г. Тороповлiсь  олан да гижан туй.  **Кужны** ордчöтны висьтiсь геройезöс; висьтавны основнöй дума; сетны характеристика геройезлö ны поступоккез сьöртi. | Лыддьöтыштны, юасьöммез вылö сетны очакыв. | |  |
| **33** | Горт понда произведеннёэз лыддьöтöм. |  | Комбинированнöй | **Кужны** выразительнöя лыддьöтны; анализируйтны кывбуррез. | Выразительнöй лыддьöтöм. | |  |
| **34** | Во сьöрна велöтöмсö тöдвылö уськöтöм |  | Урок- повтореннё | Уськöтны тöдвылö во сьчрна велöтöмсö. |  | |  |