**Муниципальное бюджетное общеобразовательное учреждение**

**«Архангельская средняя общеобразовательная школа»**

**Юсьвинского муниципального округа Пермского края**

|  |  |
| --- | --- |
| **СОГЛАСОВАНО**  Заместитель директора по УМР  \_\_\_\_\_\_\_\_\_\_\_\_\_\_\_\_\_  Селина Л.И.  «\_\_\_\_»\_\_\_\_\_\_\_\_\_\_\_\_\_\_\_\_\_ 2023 г. | **УТВЕРЖДАЮ**  от «\_\_\_\_\_»\_\_\_\_\_\_\_\_\_\_\_\_\_\_\_\_\_\_2003 г. директор \_\_\_\_\_\_\_\_\_\_/Савельев Е. Л./ ФИО |

**Велöтчан курслöн уджалан программа**

**Коми- пермяцкöй литература сьöртi**

*учебный предмет*

**2023 – 2024 велöтчан во**

*учебный год*

**5****класс (1 час неделяын)**

*класс, количество часов в неделю*

**Гижис коми пермяцкöй кыв да литература сьöртi велöтiсь**

**Савельева Ольга Михайловна**

2023-2024 велöтчан во

**Пояснительнöй записка**

Литература – гуманитарнӧй предметтэз коласісь ӧтiк предмет, кӧда отсалӧ зорӧтны да быдтыны бытшӧм, ыджыт сьӧлӧма рам мортӧс, ассис чужанін радейтісьӧс да зорӧтісь-дорйисьӧс. Литература мыччалö олансö образнöя, быд ладорсянь, сыкöт тöдсасьöмыс чужтö пыдын думаэз, бур чувствоэз да стремленнёэз. Кыдз учебнöй предмет сiя лоö вына воспитательнöй средствоöн, отсалö буржыка вежöртны олан, зорöтны челядьын художественнöй вкус.

**Мог:**Зорöтны челядьлiсь сёрни, художественнöй вкус, творческöй способносттез, сетны нылö эстетическöй вежöртас.

Литература велöтӧмын сулалöны ***ыджыт моггез***:

1. Велöтiкö колö чужтыны велöтчиссезын быдкодь бытшöм, вына чувствоэз. Эстöн бура отсалö выразительнöя, сьöлöмсянь лыддьöтöм, художественнöй произведеннёэз кыв вылын удж.
2. Художественнöй произведеннёлiсь идейно-тематическöй содержаннё осьтiкö колö тӧдсӧтны челядьöс ас народкӧт, сы история да культураӧн, зорöтны велöтчиссезын морт мывкыдiсь медколана чертаэз: горт, родвуж, роднöй му дынö радейтöм; отир дынö, удж дынö бур отношеннё; мир вылö, олан вылö пыдына да паськыта видзöтöм.
3. Литература уроккез коста колӧ велӧтны челядьӧс кужны бӧрйыны литературнӧй произведеннё, медбы бытшӧмжыка вежӧртны сійӧ, а эта понда буржыка тӧдны теоретическӧй вежӧртассэз.

**Велӧтан предметлӧн ӧтласа характеристика**

Коми-пермяцкӧй литература кыдз предмет зэлыта йитӧм коми-пермяцкӧй кыв велӧтӧмкӧт, сёрни зорӧтӧмкӧт. Литература зорӧтӧ рам да юра мортӧс. Сійӧн произведеннёэз бӧрйӧмӧсь сідз, медбы вӧлісӧ челядьлӧ вежӧртанаӧсь ны возраст сьӧрті.

Программа сьӧрті материал янсӧтӧм сэтшӧм торрез вылӧ:

- Коми-пермяцкӧй устнӧй народнӧй творчество (фольклор).

- Коми-пермяцкӧй художественнӧй литература.

- Финно-угорскӧй литератураэзісь произведеннёэз.

Главнöй предметöн, кöда йылiсь программаын мунö басни, лоö художественнöй литература. 6 класс понда программаö пырöны торья произведеннёэз, гижиссезлӧн дженыт биографияэз нето ныись торрез, литература теория сьöртi вежöртассэз. Произведеннёэз торйöтöмӧсь велöтöм да гортся лыддьöтöм понда.

6 классын велӧтӧм понда произведеннёэз бӧрйӧмӧсь тематическöй принцип сьöртi,

Коми-пермяцкöй литература историяись босьтӧмӧсь буржык произведеннёэз, а сiдзжö программаас пыртӧмӧсь мöдiк финно-угорскöй литератураэзісь мукöд произведеннёэз.

Бöрйöм произведеннёэз тöдсöтöны челядьöс коми отирлöн кöркöся да öння оланöн, отсалöны зорöтны роднöй край дынö интерес да радейтöм, осьтöны быдкодь темаэз: животнöйез йылiсь, мам, семья, комиэз оланын ассямаыс, челядь понда сатирическöй кывбуррез, Велöтiсь сiдзжö мыччалö, что коми-пермяцкöй литература лоö уна национальностя

литературалöн колана торӧн.

**«Литература» предмет велӧтікӧ результаттэз**

**Личностнӧй результаттэз:**

- велӧтчисьлісь, личностьлісь духовно-нравственнӧй качествоэз зорӧтӧм, уна национальностя чужанін дынӧ да мӧдік отиррез культура дынӧ радейтӧм зорӧтӧм;

- велӧтчӧмын вильсӧ тӧдікӧ быдкодь источниккезӧн (словаррез, энциклопедияэз, интернет) уджалӧм (используйтӧм).

**Метапредметнӧй результаттэз (предметтэз коласся)**

- лэбтыны проблема, сувтӧтны гипотеза кужӧм, ассит позиция доказывайтікӧ аргументтэз адззӧм, устнӧй да письменнӧй сёрниын причинно-следственнӧй йитӧттэз адззӧм, выводдэз керны кужӧм;

- ӧткӧн ассит велӧтчан удж организуйтӧм, сійӧ донтны кужӧм, ассит интерессэзісь кытш адззыны кужӧм (вежӧртны, мый тэныт интересно);

- быдкодь источниккезісь информация адззыны кужӧм, сійӧ анализируйтӧм да используйтӧм.

**Предметнӧй результаттэз**

Познавательнӧй сфераын

- коми-пермяцкӧй литератураись да фольклорись, сідзжӧ финно-угорскӧй литератураэзісь произведеннёэзын ключевӧй проблемаэз адззӧм;

- литературнӧй произведеннёэз да кад коласісь, кӧр нія гижӧмӧсь, йитӧттэз адззӧм, произведеннёэзын пырся дон адззӧм, нылісь ӧння шыасьӧм, ӧння кадкӧт йитны кужӧм;

- литературнӧй произведеннё бӧрйыны кужӧм: литературнӧй род да жанр тӧдӧм, тема да идея адззӧм, произведеннёись нравственнӧй пафос, геройезлісь характер аддзӧм; ӧтік или кынымкӧ произведеннёись геройезӧс ӧтамӧд сьӧрті – мыйӧн вачкисьӧны, мыйӧн не ӧткодьӧсь – видзӧтӧм (ордчӧтӧм);

- сюжетісь элементтэз, тэчас (композиция), изобразительно-выразительнӧй кыв средствоэз тӧдӧм, произведеннёись идейно-художественнӧй содержаннё осьтӧмын нылісь роль адззӧм (филологическӧй анализісь элементтэз);

- литературнӧй произведеннё бӧрйикӧ литературнӧй терминнэз пыртны кужӧм.

Ценностно-ориентационнӧй сфераын:

- коми-пермяцкӧй литератураись да культураись духовно-нравственнӧй ценносттез дынӧ интерес зорӧтӧм, мӧдік отиррезлӧн культураэз сьӧрті – мый ӧтласа, мый неӧткодь – сы вылӧ видзӧтӧм (ордчӧтӧм);

- коми-пермяцкӧй литератураись произведеннёэз дынӧ ассит отношеннё мыччавны (сёрни пырйӧт) кужӧм, нылӧ дон сетны кужӧм;

- велӧтӧм литературнӧй произведеннёэз (мукӧдпырся) асмозӧн (не сідз, кыдз быдӧнныс) дон сетӧм;

- авторлісь позиция вежӧртӧм, аслат отношеннё сы дынӧ.

Коммуникативнӧй сфераын:

- не ӧткодь жанра произведеннёэз кывзікӧ нійӧ вежӧртӧм, ассит чувствоэз мыччалӧмӧн нійӧ лыддьӧтӧм;

- прозаическӧй произведеннёэз или ныись торрез образнӧй кылӧн висьтасьны кужӧм, лыддьӧтӧм текст сьӧрті очакыв видзны кужӧм (ответ сетны кужӧм), быдкодь устнӧй сёрни (монолог) аркмӧтны кужӧм; кык морт коласын серни нуӧтны кужӧм (диалог);

- велӧтӧм произведеннёэзлӧн тематика да проблематика сьӧрті сочиненнёэз да изложеннёэз гижны кужӧм, классын да гортын творческӧй удж, литература да ӧтласа культура темаа рефераттэз гижӧм.

Эстетическӧй сфераын:

- литература кыдз кыв искусство вежӧртӧм, литературнӧй произведеннёэз эстетическӧя (сьӧлӧмсянь) примитӧм;

- кывлісь эстетическӧй функция да, художественнӧй образзэз аркмӧтікӧ, сылісь роль вежӧртӧм.

**Литература уроккез вылын сёрни зорöтöм сьöртi удж**

Литература велöтöм отсалö зорöтны челядьлiсь устнöй да письменнöй сёрни. Сёрни зорöтан уджыс мунö быд урок вылын. Эта понда сетсьöны и торья чассэз. Медперво колö вынсьöтны сознательнöя да выразительнöя лыддьöтан навыккез. Велöтiсь видзöтö, медбы лыддьöтiкö челядьлöн вöлi ятнöя шуöм, медбы нiя кужисö янсöтны предложеннёэзын, текстын логическöй удареннёа кыв, керисö паузаэз, лыддьöтiсö колана интонацияöн. Абу умöль ошкыны быднёж челядьлiсь эмоциональнöя лыддьöтöм – сiя отсалö пыдынжыка вежöртны литературнöй произведеннёлiсь содержаннё.

Литература уроккез оз туй чулöтны словарнöй уджтöг. Осьтны кывлiсь значеннё, мыччавны, кыдз сiя вежсис кад сьöрна, кыдз кужöмöн сiйöн пользуйтчöны гижиссез – ыджыт да важнöй мог, кöда сулалö быд литература урок одзын. Литература уроккез вылын позьö паськыта тöдсöтны челядьöс роднöй кывлöн фразеологическöй богатствоöн да быдкодь изобразительнöй средствоэзöн.

Медперво литература велöтiкö велöтчиссезлöн зорамö монологическöй сёрни. Этаö туйдöтö произведеннё текст вылын быдкодь удж: текстсö торрез вылö янсöтöм, быдкодь планнэз лöсьöтöм, текстлiсь содержаннё висьтасьöм, изобразительнöй средствоэз адззöм и с.о.

Сёрни зорöтöмын отсалö сiдзжö изложеннёэз да сочиненнёэз вылын удж. Нiя öддьöнжыксö чулöтсьöны литературнöй произведеннёэз сьöртi. Мукöд коста сочиненнёэз понда сетсьöны и свободнöй темаэз. Творческöй уджжез керикö челядь велалöны анализируйтны литературнöй произведеннё, сетны сылö дон любöй формаын (аннотация, рецензия, отзыв), пользуйтчыны мöдiк литератураöн, компьютерöн (лöсьöтны презентацияэз сетöм тема сьöртi, исследовательскöй уджжез и с.о.

Вежöртана, что быдöс эта уджын уна зависитö велöтiссянь: сiя тöдö класс да сылiсь возможносттез, ачыс бöрйö колана материал, асмозöн чулöтö сёрни зорöтан уроккез.

План сетӧ основнӧй школаын коми-пермяцкӧй литература велӧтӧм понда 204 час: 5 классын – 34 час, 6 классын – 34 час, 7 классын – 34 час, 8 классын – 34 час**,**9 классын – 68 час.

**5 класс** (34 часа)

**Устнöй народнöй поэтическöй творчество. (5 час)**

Устнöй народнöй творчество да сылöн жаныррез.

Коми - пермяцкöй народнöй сказка «Лёгостай»

Коми - пермяцкöй народнöй сказка «Идзаско»

Коми - пермяцкöй народнöй сказка «Куим золотöй юрси тылöп»

Коми - пермяцкöй народнöй сказка «Бöб зонпиян»

**Литературнöй сказка (3 час)**

М. П. Лихачёв.

«Ӧзъягöдок» сказкаын поэтическöй образ.

Л. Косова «Гажтӧм сина зонка» сказкаын отирлӧн животнӧйез дынӧ отношеннё.

М. Тарасова «Зарниа ньӧвьёссез» сказкаын вӧр-ва дынӧ отношеннё.

**Коми – пермяцкöй художественнöй литературалöн пондöтчöм. (3 час)**

Художественнӧй литература йылісь

А. Зубовлӧн да М. Лихачёвлӧн кывбуррезын деревнялöн ассяма олан.

Н. Попов да Ф. Тараканов кывбуррезын отирлӧн сьӧкыт олан.

**Гижиссез творчествоын вöр-ва (4 час)**

В. Я. Баталов «Кыт визывтö Тимшор» (Асывся биэз, Говк, Вил пишаль).

В. Я. Баталов «Кыт визывтö Тимшор» ( Пужмалöм, Лымись дугаэз, Чераньвеззэз).

Л. П. Гуляева «Локтö тулыс», Г. М. Бачева «Чеччö зарни лöз туманын», Н. В. Исаева «Кыдззез золото кисьтöмась».

Л. Никитин да И. Минин кывбуррезын морт гöгöрся вöр-валöн мича чужöм.

**Война – ыджыт испытаннё (6 час )**

Фррнтовиккез-поэттэз И. Гагарин « Коми зон-патриот».

Н. Попов «Родина, Чышьянок».

Т. П. Фадеев «Норма понда» висьтын инь-мамлöн война коста сьöкыт удж

Т. П. Фадеев «Норма понда» висьтын челядьлöн война коста сьöкыт удж.

Т. П. Фадеев «Норма понда» висьтын». Митялöн чорыт характер.

В. В. Климов «Солдатлöн лов» висьтын коми отирлöн традицияэз.

**Миян гижиссез челядь понда ( 2 час )**

В. Климов «Помеч» висьтын челядьлöн öтласа удж.

Л. П. Гуляева «Виль пальто» висьтын семьяын отношеннё.

**Оланын пантасьöм испытаннёэз ( 3 час )**

С. Исаев «Му сотчö» висьтын вöр-ва дорйöм.

В. Климов «Македон» висьтын коми-пермяцкöй деревнялöн ассяма серпассэз.

С. Фадеев «Пашка да Мишка» висьтын нравственнöй проблемаэз.

**Шынь-серöма произведеннёэз ( 3 час )**

М. Вавилин «Дышладор» кывбурын челядьöс ассяма велöтöм.

С. И. Караваев «Баринок»

Ф. С. Истомин «Кыдзи двоечник Егор лымись течис аслыс гор» шынь-серöмлöн мог.

**Уджыс мортсö быдтö ( 2 час)**

И. Минин « Посок» висьтын öтласа удж.

М. Вавилин «Сосед» кывбурын удж тема.

**Öтiк родвужись отирлöн литература ( 3 час**

Е. В. Козлова «Мезд-бедь» висьтын челядьлöн мывкыд.

Ф. И. Васильев «Рябина, Палльэз».

Небöг страницаэз вылöт оськöввез.

**Календарно-тематическöй планированнё (34 час)**

|  |  |  |  |  |  |  |
| --- | --- | --- | --- | --- | --- | --- |
| **№ п/п** | **Уроккезлöн темаэз** | **Чассэз** | **Уроклöн тип** | **Урок дынö требованнёэз**  **Велöтчисьлöн удж.** | **Гортся удж** | **Урок чулöтöм** |
| **Устнöй народнöй поэтическöй творчество. (5 час)** | | | | | | |
| 1 | Устнöй народнöй творчество да сылöн жаныррез. | 1 | Виль материал | **Уськöтны дöдвылö УНТ жанррез.** | Адзыны да гижны пословицаэз да поговоркаэз. |  |
| 2 | «Лёгостай» сказкаын коми-пермяккезлöн вольнöй олан йылiсь | 1 | Комбинированнöй урок. | Тöдны сказкаэзлiсь виддэз.  Лöсьöтны волшебнöй сказка дынö скрпассэз.  Ордчöтны геройезлiсь мывкыддэз. | Лыддьöтны помöдз. |  |
| 3 | «Идзаско» сказкаын отирлöн сьöкыт олан. | 1 | Комбинированнöй урок. | Самостоятельнöя петкöтны шöр дума. | Стр. 16, удж 3. |  |
| 4 | «Куим золотöй юрси тылöп» сказкаын бурыс да умöльыс. | 1 | Комбинированнöй урок. | Велöтчыны уджавны сказка пытшкöс сьöртi.  Лыддьöтны роллез сьöртi. | Рисуйтны серпас. |  |
| 5 | «Бöб зонпиян» сказкаын отирлöн шынь-серöм. | 1 | Комбинированнöй урок. | Геройез характеристика вылын удж. | Лыддьöтны помöдз. |  |
| **Литературнöй сказка (3 час)** | | | | | | |
| 6 | М. П. Лихачёв.  «»Ӧзъягöдок» сказкаын поэтическöй образ. | 1 | Комбинированнöй урок. | Тöдны öткодьсö и не öткодьсö литературнöй да народнöй сказкаэзiсь.  Ордчöтны народнöй да литератур  Ордчöтны народнöй да литературнöй сказкаэз. | Лöсьöтны пересказ. |  |
| 7 | Л. Косова «Гажтӧм сина зонка» сказкаын отирлӧн животнӧйез дынӧ отношеннё. | 1 | Комбинированнöй урок. | Лыддьöтны роллез сьöртi очасёрни.  Лöсьöтны висьт. | Лыддьöтны помöдз. Стр. 40, удж 2 |  |
| 8 | М. Тарасова «Зарниа ньӧвьёссез» сказкаын вӧр-ва дынӧ отношеннё. | 1 | Комбинированнöй урок. | Тöдны öткодьсö и не öткодьсö литературнöй да народнöй сказкаэзiсь. | Стр. 44, удж 2. |  |
| **Коми – пермяцкöй художественнöй литературалöн пондöтчöм. (3 час)** | | | | | | |
| 9 | Художественнӧй литература йылісь. | 1 | Виль материал | Уськöтны тöдвыв вылö обрядовöй вежалкннэз.  Ордчöтны фольклорнöй да художественнöй литератураись произведеннёэз. | О зло. |  |
| 10 | А. Зубовлӧн да М. Лихачёвлӧн кывбуррезын деревнялöн ассяма олан. | 1 | Комбинированнöй урок. | Словарь отсöтöн аддзыны тöдтöм кыввезлiсь вежöртас.  Велöтчыны лыддьöтны кывбуррез выразительнöя. | Выразительнöй лыддьöтöм. |  |
| 11 | Н. Попов да Ф. Тараканов кывбуррезын отирлӧн сьӧкыт олан. | 1 | Комбинированнöй урок. | Правильнöя аркмöтны устнöй да письменнöй сёрни.  Велöтчыны лыддьöтны кывбуррез выразительнöя. | Велöтны наизусть. |  |
| **Гижиссез творчествоын вöр-ва (4 час)** | | | | | | |
| 12 | В. Я. Баталов «Кыт визывтö Тимшор»  (Асывся биэз, Говк, Вил пишаль) вöр-валöн бытшöм чужöм. | 1 | Виль материал | Кужны адззыны ассямасö вöр-валiсь.  Адззыны висьтiсь вöр-валiсь серпассэз и петкöтны художественнöй средствоэз. | Стр. 59-60 «Ур» |  |
| 13 | В. Я. Баталов «Кыт визывтö Тимшор»  ( Пужмалöм, Лымись дугаэз, Чераньвеззэз) вöр-валöн бытшöм чужöм. | 1 | Комбинированнöй урок. | Кужны адззыны ассямасö вöр-валiсь.  Адззыны висьтiсь вöр-валiсь серпассэз и петкöтны художественнöй средствоэз. | Стр.62 «Туисок» |  |
| 14 | Л. П. Гуляева «Локтö тулыс», Г. М. Бачева «Чеччö зарни лöз туманын», Н. В. Исаева «Кыдззез золото кисьтöмась» кывбуррезын горт мулöн ассяма серпассэз. | 1 | Комбинированнöй урок. | Выразительнiй лыддьöтöм.  Адззыны быд кывбурись художественно-изобразительнöй средствоэз. | Выразительнöй лыддьöтöм на выбор. |  |
| 15 | Л. Никитин да И. Минин кывбуррезын морт гöгöрся вöр-валöн мича чужöм. | 1 | Виль материал | Выразительнiй лыддьöтöм.  Адззыны быд кывбурись художественно-изобразительнöй средствоэз, висьтавны нылiсь мог кывбурын. |  |  |
| **Война – ыджыт испытаннё (6 час )** | | | | | | |
| 16 | Фррнтовиккез-поэттэз И. Гагарин « Коми зон-патриот» кывбурын горт му дынö радейтöм | 1 | Виль материал | Выразительнiй лыддьöтöм.  Адззыны быд кывбурись художественно-изобразительнöй средствоэз.  Петкöтны кывбуррезлiсь шöр дума. |  |  |
| 17 | Н. Попов «Родина, Чышьянок» кывбурын горт му дынö радейтöм | 1 | Комбинированнöй урок. | Выразительнiй лыддьöтöм.  Адззыны быд кывбурись художественно-изобразительнöй средствоэз.  Петкöтны кывбуррезлiсь шöр дума. |  |  |
| 18 | Т. П. Фадеев «Норма понда» висьтын инь-мамлöн война коста сьöкыт удж. | 1 | Комбинированнöй урок. | Кужны правильнöя аркмöтны план.  Ордчöтны талуння да война годдэзся сян. | Стр.83-85 лыддьöтны. |  |
| 19 | Т. П. Фадеев «Норма понда» висьтын челядьлöн война коста сьöкыт удж. | 1 | Комбинированнöй урок. | Тöдсасьны понятиеöн литературнöй герой.  Кужны сетны литературнöй геройлö характеристика. | Стр.92-97 лыддьöтны |  |
| 20 | Т. П. Фадеев «Норма понда» висьтын» Митялöн чорыт мывкыд. | 1 | Комбинированнöй урок. | Кужны сетны литературнöй геройлö характеристика. Мыччавны сылiсь характер. | Стр. 97 удж 2 (рисуйтны серпас висьт дынö) |  |
| 21 | В. В. Климов «Солдатлöн лов» висьтын коми отирлöн традицияэз. | 1 | Комбинированнöй урок. | Уськöтны тöдвыв вылö мый сэтшöм висьт.  Лöсьöтны вист сетöм тема вылö. | Стр. 101 удж 1. Лöсьöтны сообщеннё. |  |
| **Миян гижиссез челядь понда ( 2 час )** | | | | | | |
| 22 | В. Климов «Помеч» висьтын челядьлöн öтласа удж. | 1 | Комбинированнöй урок. | Сетны дон коми-пермяккез обычайезлö.  Кужны аркмöтны монологическöй да диалогическöй сёрни. | Стр. 107, удж 2. |  |
| 23 | Л. П. Гуляева «Виль пальто» висьтын семьяын отношеннё. | 1 | Комбинированнöй урок. | Кужны аркмöтны монологическöй да диалогическöй сёрни | Стр. 101, удж 1. |  |
| **Оланын пантасьöм испытаннёэз ( 3 час )** | | | | | | |
| 24 | С. Исаев «Му сотчö» висьтын вöр-ва дорйöм. | 1 | Комбинированнöй урок. | Уськöтны тöдвылö кыдз колö видны асьтö вöрын.  Лöсьöтны геройлö характеристика. | Стр112-114 лöсьöтны пересказ. Стр. 115, удж 1. |  |
| 25 | В. Климов «Македон» висьтын коми-пермяцкöй деревнялöн ассяма серпассэз. | 1 | Комбинированнöй урок. | Морт образ сьöртi удж.  Ордчöтны геройезлiсь мывкыддэз. | Стр. 123, удж 4 |  |
| 26 | С. Фадеев «Пашка да Мишка» висьтын нравственнöй проблемаэз. | 1 | Комбинированнöй урок. | Кужны аркмöтны словестнöй портрет.  Лöсьöтны висьт юасьöммез сьöртi. | Стр. 128, удж 1. |  |
| **Шынь-серöма произведеннёэз ( 3 час )** | | | | | | |
| 27 | М. Вавилин «Дышладор» кывбурын челядьöс ассяма велöтöм. | 1 | Комбинированнöй урок. | Кужны адззыны произведеннёись нынь-серöм.  Кужны определитны выразительнöй средствоэз.  Лöсьöтны геройлiсь характеристика. | Стр. 129-132  выразительнöй лыддьöтöм. |  |
| 28 | С. И. Караваев «Баринок» кывбурын гижисьлöн шынь-серöм. | 1 | Комбинированнöй урок. | Кужны адззыны произведеннёись нынь-серöм.  Кужны определитны выразительнöй средствоэз.  Лöсьöтны геройлiсь характеристика. | Стр. 133-135 выразительнöй лыддьöтöм. |  |
| 29 | Ф. С. Истомин «Кыдзи двоечник Егор лымись течис аслыс гор» шынь-серöмлöн мог. | 1 | Комбинированнöй урок. | Кужны адззыны произведеннёись нынь-серöм.  Кужны определитны выразительнöй средствоэз.  Лöсьöтны геройлiсь характеристика. | Стр. 137-140 лыддьчтны. Вайöтны вит пословица удж йылiсь. |  |
| **Уджыс мортсö быдтö ( 2 час)** | | | | | | |
| 30 | И. Минин « Посок» висьтын öтласа удж. | 1 | Комбинированнöй урок. | Вежöртны и сетны дон произведеннёись геройлöнравственность ладорсянь. | Стр. 146, удж 2. |  |
| 31 | М. Вавилин «Сосед» кывбурын удж тема. | 1 | Комбинированнöй урок. | Вежöртны и сетны дон произведеннёись геройлöнравственность ладорсянь. | Стр. 146 выразительнöй лыддьöтöм. |  |
| **Öтiк родвужись отирлöн литература ( 3 час )** | | | | | | |
| 32 | Е. В. Козлова «Мезд-бедь» висьтын челядьлöн мывкыд. | 1 | Комбинированнöй урок. | Сетны характеристика быд геройлö. | Стр. 152, удж 1, 2. |  |
| 33 | Ф. И. Васильев «Рябина, Палльэз» кывбуррезын образнöй кыв. | 1 | Комбинированнöй урок. | Выразительнiй лыддьöтöм.  Адззыны быд кывбурись художественно-изобразительнöй средствоэз.  Петкöтны кывбуррезлiсь шöр дума. | Велöтны наизусть на выбор. |  |
| 34 | Небöг страницаэз вылöт оськöввез. | 1 | Комбинированнöй урок. | Сетны дон асланыс кужöммезлö да тöдöммезлö. | О зло. |  |