**Муниципальное бюджетное общеобразовательное учреждение**

**«Архангельская средняя общеобразовательная школа»**

**Юсьвинского муниципального округа Пермского края**

|  |  |
| --- | --- |
| **СОГЛАСОВАНО**  Заместитель директора по УМР  \_\_\_\_\_\_\_\_\_\_\_\_\_\_\_\_\_  Селина Л.И.  «\_\_\_\_»\_\_\_\_\_\_\_\_\_\_\_\_\_\_\_\_\_ 2023 г. | **УТВЕРЖДАЮ**  от «\_\_\_\_\_»\_\_\_\_\_\_\_\_\_\_\_\_\_\_\_\_\_\_2023 г. директор \_\_\_\_\_\_\_\_\_\_/Савельев Е. Л/ ФИО |

**Велöтчан курслöн уджалан программа**

**Коми- пермяцкöй литература сьöртi**

*учебный предмет*

**2023 – 2024 велöтчан во**

*учебный год*

**7****класс (1 час неделяын)**

*класс, чассэз неделяын*

**Гижис коми пермяцкöй кыв да литература сьöртi велöтiсь**

**Савельева Ольга Михайловна**

2023-2024 велöтчан во

**Пояснительнöй записка**

Литература – гуманитарнӧй предметтэз коласісь ӧтiк предмет, кӧда отсалӧ зорӧтны да быдтыны бытшӧм, ыджыт сьӧлӧма рам мортӧс, ассис чужанін радейтісьӧс да зорӧтісь-дорйисьӧс. Литература мыччалö олансö образнöя, быд ладорсянь, сыкöт тöдсасьöмыс чужтö пыдын думаэз, бур чувствоэз да стремленнёэз. Кыдз учебнöй предмет сiя лоö вына воспитательнöй средствоöн, отсалö буржыка вежöртны олан, зорöтны челядьын художественнöй вкус.

**Мог:**Зорöтны челядьлiсь сёрни, художественнöй вкус, творческöй способносттез, сетны нылö эстетическöй вежöртас.

Литература велöтӧмын сулалöны ***ыджыт моггез***:

1. Велöтiкö колö чужтыны велöтчиссезын быдкодь бытшöм, вына чувствоэз. Эстöн бура отсалö выразительнöя, сьöлöмсянь лыддьöтöм, художественнöй произведеннёэз кыв вылын удж.
2. Художественнöй произведеннёлiсь идейно-тематическöй содержаннё осьтiкö колö тӧдсӧтны челядьöс ас народкӧт, сы история да культураӧн, зорöтны велöтчиссезын морт мывкыдiсь медколана чертаэз: горт, родвуж, роднöй му дынö радейтöм; отир дынö, удж дынö бур отношеннё; мир вылö, олан вылö пыдына да паськыта видзöтöм.
3. Литература уроккез коста колӧ велӧтны челядьӧс кужны бӧрйыны литературнӧй произведеннё, медбы бытшӧмжыка вежӧртны сійӧ, а эта понда буржыка тӧдны теоретическӧй вежӧртассэз.

**Велӧтан предметлӧн ӧтласа характеристика**

Коми-пермяцкӧй литература кыдз предмет зэлыта йитӧм коми-пермяцкӧй кыв велӧтӧмкӧт, сёрни зорӧтӧмкӧт. Литература зорӧтӧ рам да юра мортӧс. Сійӧн произведеннёэз бӧрйӧмӧсь сідз, медбы вӧлісӧ челядьлӧ вежӧртанаӧсь ны возраст сьӧрті.

Программа сьӧрті материал янсӧтӧм сэтшӧм торрез вылӧ:

- Коми-пермяцкӧй устнӧй народнӧй творчество (фольклор).

- Коми-пермяцкӧй художественнӧй литература.

- Финно-угорскӧй литератураэзісь произведеннёэз.

Главнöй предметöн, кöда йылiсь программаын мунö басни, лоö художественнöй литература. 7 класс понда программаö пырöны торья произведеннёэз, гижиссезлӧн дженыт биографияэз нето ныись торрез, литература теория сьöртi вежöртассэз. Произведеннёэз торйöтöмӧсь велöтöм да гортся лыддьöтöм понда.

7 классын велӧтӧм понда произведеннёэз бӧрйӧмӧсь историко- литературнöй да жанровöй принциппез сьöртi,

Коми-пермяцкöй литература историяись босьтӧмӧсь буржык произведеннёэз, а сiдзжö программаас пыртӧмӧсь мöдiк финно-угорскöй литератураэзісь мукöд произведеннёэз.

Бöрйöм произведеннёэз тöдсöтöны челядьöс коми отирлöн кöркöся да öння оланöн, отсалöны зорöтны роднöй край дынö интерес да радейтöм, осьтöны быдкодь темаэз: одзжыкся олан, отирлöн удж, челядь кад, роднöй крайлöн вöр-ва да сы дынö отношеннё. 7 класс понда уна произведеннёэз босьтöмась öння кадся литератураись. Литература уроккез вылын велöтiсь туйдöтö челядьöс адззыны произведеннёын авторскчй позиция, сетны произведеннёлö дон, вежöртны сылiсь ассямасö. Колö, медбы велöтчиссез кужисö произведеннё йылясь бура, сöстöма висьтасьны, медбы лыддьöтöмыс вылö нылöн шыасис сьöлчм, аркмис асланыс дзар.

Велöтiсь сiдзжö мыччалö, что коми – пермяцкчй литература лоö уна национальностя литературалöн колана тор.

**«Литература» предмет велӧтікӧ результаттэз**

**Личностнӧй результаттэз:**

- велӧтчисьлісь, личностьлісь духовно-нравственнӧй качествоэз зорӧтӧм, уна национальностя чужанін дынӧ да мӧдік отиррез культура дынӧ радейтӧм зорӧтӧм;

- велӧтчӧмын вильсӧ тӧдікӧ быдкодь источниккезӧн (словаррез, энциклопедияэз, интернет) уджалӧм (используйтӧм).

**Метапредметнӧй результаттэз (предметтэз коласся)**

- лэбтыны проблема, сувтӧтны гипотеза кужӧм, ассит позиция доказывайтікӧ аргументтэз адззӧм, устнӧй да письменнӧй сёрниын причинно-следственнӧй йитӧттэз адззӧм, выводдэз керны кужӧм;

- ӧткӧн ассит велӧтчан удж организуйтӧм, сійӧ донтны кужӧм, ассит интерессэзісь кытш адззыны кужӧм (вежӧртны, мый тэныт интересно);

- быдкодь источниккезісь информация адззыны кужӧм, сійӧ анализируйтӧм да используйтӧм.

**Предметнӧй результаттэз**

Познавательнӧй сфераын

- коми-пермяцкӧй литератураись да фольклорись, сідзжӧ финно-угорскӧй литератураэзісь произведеннёэзын ключевӧй проблемаэз адззӧм;

- литературнӧй произведеннёэз да кад коласісь, кӧр нія гижӧмӧсь, йитӧттэз адззӧм, произведеннёэзын пырся дон адззӧм, нылісь ӧння шыасьӧм, ӧння кадкӧт йитны кужӧм;

- литературнӧй произведеннё бӧрйыны кужӧм: литературнӧй род да жанр тӧдӧм, тема да идея адззӧм, произведеннёись нравственнӧй пафос, геройезлісь характер аддзӧм; ӧтік или кынымкӧ произведеннёись геройезӧс ӧтамӧд сьӧрті – мыйӧн вачкисьӧны, мыйӧн не ӧткодьӧсь – видзӧтӧм (ордчӧтӧм);

- сюжетісь элементтэз, тэчас (композиция), изобразительно-выразительнӧй кыв средствоэз тӧдӧм, произведеннёись идейно-художественнӧй содержаннё осьтӧмын нылісь роль адззӧм (филологическӧй анализісь элементтэз);

- литературнӧй произведеннё бӧрйикӧ литературнӧй терминнэз пыртны кужӧм.

Ценностно-ориентационнӧй сфераын:

- коми-пермяцкӧй литератураись да культураись духовно-нравственнӧй ценносттез дынӧ интерес зорӧтӧм, мӧдік отиррезлӧн культураэз сьӧрті – мый ӧтласа, мый неӧткодь – сы вылӧ видзӧтӧм (ордчӧтӧм);

- коми-пермяцкӧй литератураись произведеннёэз дынӧ ассит отношеннё мыччавны (сёрни пырйӧт) кужӧм, нылӧ дон сетны кужӧм;

- велӧтӧм литературнӧй произведеннёэз (мукӧдпырся) асмозӧн (не сідз, кыдз быдӧнныс) дон сетӧм;

- авторлісь позиция вежӧртӧм, аслат отношеннё сы дынӧ.

Коммуникативнӧй сфераын:

- не ӧткодь жанра произведеннёэз кывзікӧ нійӧ вежӧртӧм, ассит чувствоэз мыччалӧмӧн нійӧ лыддьӧтӧм;

- прозаическӧй произведеннёэз или ныись торрез образнӧй кылӧн висьтасьны кужӧм, лыддьӧтӧм текст сьӧрті очакыв видзны кужӧм (ответ сетны кужӧм), быдкодь устнӧй сёрни (монолог) аркмӧтны кужӧм; кык морт коласын серни нуӧтны кужӧм (диалог);

- велӧтӧм произведеннёэзлӧн тематика да проблематика сьӧрті сочиненнёэз да изложеннёэз гижны кужӧм, классын да гортын творческӧй удж, литература да ӧтласа культура темаа рефераттэз гижӧм.

Эстетическӧй сфераын:

- литература кыдз кыв искусство вежӧртӧм, литературнӧй произведеннёэз эстетическӧя (сьӧлӧмсянь) примитӧм;

- кывлісь эстетическӧй функция да, художественнӧй образзэз аркмӧтікӧ, сылісь роль вежӧртӧм.

**Литература уроккез вылын сёрни зорöтöм сьöртi удж**

Литература велöтöм отсалö зорöтны челядьлiсь устнöй да письменнöй сёрни. Сёрни зорöтан уджыс мунö быд урок вылын. Эта понда сетсьöны и торья чассэз. Медперво колö вынсьöтны сознательнöя да выразительнöя лыддьöтан навыккез. Велöтiсь видзöтö, медбы лыддьöтiкö челядьлöн вöлi ятнöя шуöм, медбы нiя кужисö янсöтны предложеннёэзын, текстын логическöй удареннёа кыв, керисö паузаэз, лыддьöтiсö колана интонацияöн. Абу умöль ошкыны быднёж челядьлiсь эмоциональнöя лыддьöтöм – сiя отсалö пыдынжыка вежöртны литературнöй произведеннёлiсь содержаннё.

Литература уроккез оз туй чулöтны словарнöй уджтöг. Осьтны кывлiсь значеннё, мыччавны, кыдз сiя вежсис кад сьöрна, кыдз кужöмöн сiйöн пользуйтчöны гижиссез – ыджыт да важнöй мог, кöда сулалö быд литература урок одзын. Литература уроккез вылын позьö паськыта тöдсöтны челядьöс роднöй кывлöн фразеологическöй богатствоöн да быдкодь изобразительнöй средствоэзöн.

Медперво литература велöтiкö велöтчиссезлöн зорамö монологическöй сёрни. Этаö туйдöтö произведеннё текст вылын быдкодь удж: текстсö торрез вылö янсöтöм, быдкодь планнэз лöсьöтöм, текстлiсь содержаннё висьтасьöм, изобразительнöй средствоэз адззöм и с.о.

Сёрни зорöтöмын отсалö сiдзжö изложеннёэз да сочиненнёэз вылын удж. Нiя öддьöнжыксö чулöтсьöны литературнöй произведеннёэз сьöртi. Мукöд коста сочиненнёэз понда сетсьöны и свободнöй темаэз. Творческöй уджжез керикö челядь велалöны анализируйтны литературнöй произведеннё, сетны сылö дон любöй формаын (аннотация, рецензия, отзыв), пользуйтчыны мöдiк литератураöн, компьютерöн (лöсьöтны презентацияэз сетöм тема сьöртi, исследовательскöй уджжез и с.о.

Вежöртана, что быдöс эта уджын уна зависитö велöтiссянь: сiя тöдö класс да сылiсь возможносттез, ачыс бöрйö колана материал, асмозöн чулöтö сёрни зорöтан уроккез.

**Литература теориясьöртi вежöртассэз вылын удж.**

Литература теория сьöртi основнöй вежöртассэз сетсьöны произведеннёэз велöтiкö. Нiя отсалöны вежöртны произведеннёэзлiсь содержаннё да художественнöй ладорсяняс ассямасö. Программаын висьталöм, кытшöм теоретико-литературнöй вежöртассэз колö сетны сизимöт классын. Мукöд сведеннёэз классiсь клссö повторяйтчöны, сетсьöны паськытжыка да пыдынжыка.

7 классын велöтöны:

- УНТ да художественнöй литература йылiсь вежöртас;

- произведеннёэзлöн шöр дума, тема, автор;

- произведеннёлöн течас, сюжет;

- прозаическöй да стихотворнöй сёрни;

- литературнöй герой, художественнöй образ;

- поэтическöй кыв: сравненнё, олицетвореннё, эпитет, метафора, аллегория, ритм, рифма;

- стихотворнöй размер;

- литературалöн роддэз да жанррез: эпос (висьт, басня, очерк, повесть, роман), лирика ( кывбур, сонет, ода, сьыланкыв, элегия, поэма), драма ( комедия, трагедия, драма);

- произведеннёлöн основнöй компоненттэз: повествованнё, портрет, пейзаж, интерьер, характеристика, диалог;

- литература кыдз искусство;

- художественнöй литературалöн кыв;

- гижисьлöн кыв йылiсь вежöртас;

- художественнöй перевод йылiсь вежöртас;

Кöр велöтчиссез бура тöдöны да вежöртöны литература сьöртi теория, нiя кужöмöн анализируйтöны быд произведеннё, ныля абу сьöкыт сетны дон гижисьлöн творчестволö.

План сетӧ основнӧй школаын коми-пермяцкӧй литература велӧтӧм вылö 7 классын – 34 час.

**7 класс** (34 час)

**Пыртас – 1 час.**

Коми гижиссезлöн кöсйöммез велöтчиссез понда.

**Устнöй народнiй творчество – 2 час.**

Коми-пермяк увтырын обряддэз да обрядовöй поэзия.

Сьыланкыввез: лирическöйöсь, трудовöйöсь, корасян обрядiсь. Кöрткыввез.

**Художественнöй литература – 11 час.**

Литературалöн роддэз да жанррез йылiсь. ( Эпос, лирика, драма).

А. Н. Зубов. «Виль туй вылöт» поэмаын инькалöн семьяын олан кокньöтöм понда пессьöм.

«Виль туй вылöт» поэмаын иньпöлöслöн виль туй.

М. П. Лихачёв«Козинтöг» поэмаын томмезлöн вильмоза олöм.

«Козинтöг» поэмаын корасьöм обряд.

«Козинтöг» поэмаын важ да виль колассын пессьöм.

«Козинтöг» поэмаын виль кадлöн пассэз.

«Козинтöг» поэмалöн ассяма геройез и ассяма кыв.

С. И. Караваев «Анна Хомякова» - лирическöй поэма. (Пондiтам сьывны, Гöрд косинка).

Аннулöн олан мог. (Чужис боевöй штаб, Деревня вöрзис, Кинкö бузнитiс-лыйис.)

«Анну жö отирас олö»

**Лирика род. Лирическöй жанррез.- 4 час**

Лирическiй жанррез йылiсь вежöртас. Кывбуррез – иньдöттэз.

С. И. Караваев «Ой тэ, Иньва» да мöдiк кывбуррезын горт му да отир сьылöтöм.

М. Д. Вавилин- коми му сьылöтiсь.

Ф. С. Истомин да А. Истоминалöн кывбуррезын томмезлöн радейтöм

**Эпос род. Эпическöй жанррез. – 15 час**

В. В. Климов «Гавкалöн бедь»Великöй Отечественнöй война коста отирлöн сьöкыт олан.

«Гавкалöн бедь» повестись геройезлöн вöр дынö отношеннё.

Произведеннёö письмо пыртöм кыдз художественнöй приём.

«Гавкалöн бедь» повестьын челядьлöн отсöт.

Внекласснöй лыддьöтöм сьöртi урок. Роч кыв вылö выджöтöм произведеннелöн ассямаыс (В. Климов. «Богатырская палица»

Т. П. Фадеев «Тупöссез».

В. И. Канюков «Смев морт»

С. А. Федосеев «Кытöн морт, сэтöн чёрт».

В. Я. Баталов «Борда пу», «Пöрöм пуоккез», «Юлöн мелодия».

А. И. Шадрин «Вöрлöн синнэз», «Бытшкисяна козин», «Октябрься вöрын».

Т. П. Фадеев «Ме оланiсь», Гижисьлöн автобиографияись.

**Драма род. Драматическöй жанррез.- 2 час**

Н. М. Бормотов «Полiсь нывка».

Во сьöртi итоггез керöм.

**Календарно-тематическöй планированнё (34 час)**

|  |  |  |  |  |  |  |
| --- | --- | --- | --- | --- | --- | --- |
| **№ п/п** | **Уроккезлöн темаэз** | **Чассэз** | **Уроклöн тип** | **Урок дынö требованнёэз** | **Гортся удж** | **Урок чулöтöм** |
| **Пыртас ( 1 час.)** | | | | | | |
| 1 | Коми гижиссезлöн кöсйöммез велöтчиссез понда. | 1 | Комбинированнöй урок | **Тöдсасьны** виль небöгöн да сы пытшкöсöн. | Оз ло |  |
| **Устнöй народнöй творчество (2 час).** | | | | | | |
| 2 | Коми-пермяк увтырын обряддэз да обрядовöй поэзия. | 1 | Комбинированнöй урок | **Тöдсасьны** коми-пермяккез обряддэзöн да обычайезöн.  Керны сообщеннё. | Керны сообщеннё бöрйöм обряд йылiсь |  |
| 3 | Сьыланкыввез: лирическöйöсь, трудовöйöсь, корасян обрядiсь.  Кöрткыввез. | 1 | Комбинированнöй урок | **Тöдны** устнöй народнöй творчестволiсь аскоддясö, частушкаэзлiсь тематика.  **Кужны** выразительнöя лыддьöтны сьыланкыввез. | Стр. 14, удж 1. |  |
| **Художественнöй литература (11 час).** | | | | | | |
| 4 | Литературалöн роддэз да жанррез йылiсь. ( Эпос, лирика, драма). | 1 | Виль материал. | **Тöдсасьны** литературалöн роддэз да жанррезöн.  **Кужны** торйöтны нийö öтамöд дынiсь. | Керны конспект |  |
| 5 | А. Н. Зубов «Виль туй вылöт» поэмаын инькалöн семьяын олан кокньöтöм понда пессьöм. | 1 | Виль тема | **Тöдсасьны** А. Н. Зубов олантуйöн да сы поэмаöн.  **Кужны** петкöтны поэмалiсь тема да шöр дума. | Велöтны наизусть поэмаись тор. |  |
| 6 | А. Н. Зубов «Виль туй вылöт» поэмаын иньпöлöслöн виль туй. | 1 | Комбинированнöй урок | **Кужны** висьтасьны поэмаись цитатаэз отсöтöн инькалöн сьöкыт олан йылiсь. Адззыны изобразительнöй средствоэз, кчдна осьтöны геройезлiсь мывкыд. | Стр. 31, удж 2 |  |
| **7** | М. П. Лихачёв «Козинтöг» поэмаын томмезлöн вильмоза олöм. | 1 | Виль тема | **Тöдсасьны** М. П. Лихачёв олантуйöн да сы поэмаöн.  **Кужны** лöсьöтны геройезлö характеристика. Петкöтны текстiсь выразительнöй кыввез. | Стр. 43-49 лыддьöтны, сетны очакыв юасьöммез вылö. |  |
| 8 | М. П. Лихачёв «Козинтöг» поэмаын корасьöм обряд. | 1 | Комбинированнöй урок | **Тöдсасьны** коми пермяккез обряддэзöн.  **Кужны** анализируйтны корасян обряд. | Керны сообщеннё «Корасьöм» обряд йылiсь. |  |
| 9 | М. П. Лихачёв «Козинтöг» поэмаын важ да виль колассын пессьöм. | 1 | Комбинированнöй урок | **Тöдсасьны** терминöн *конфликт.*  **Кужны** сетны характеристика поэмаись геройлö. | Стр. 57-62 лыддьöтны, сетны очакыв юасьöммез вылö. |  |
| 10 | М. П. Лихачёв «Козинтöг» поэмаын виль кадлöн пассэз. | 1 | Комбинированнöй урок | **Кужны** адззыны поэмаись важсö да вильсö. Ордчöтны нiйö. | Стр. 68, удж 7. |  |
| 11 | М. П. Лихачёв «Козинтöг» поэмалöн ассяма геройез и ассяма кыв. | 1 | Комбинированнöй урок | **Тöдсасьны** терминöн *сюжет.*  **Кужны** бöрйыны сетöм план сьöртi поэмалiсь сюжет. | Стр. 68, удж 1,2. |  |
| 12 | С. И. Караваев «Анна Хомякова» - лирическöй поэма. (Пондiтам сьывны, Гöрд косинка). | 1 | Виль тема. | **Тöдсасьны** С. И, Караваев олантуйöн да сы поэмаöн.  **Кужны** адззыны изобразительнöй кыввез поэмаись. | Стр. 80-84 (Сьöд мокинын) лыддьöтны, сетны очакыв юасьöммез вылö. |  |
| 13 | Аннулöн олан мог. (Чужис боевöй штаб, Деревня вöрзис, Кинкö бузнитiс-лыйис.) | 1 | Комбинированнöй урок | **Кужны** уджавны небöг сьöртi, адззыны ответтэз юасьöммез вылö. Адззыны колана информация небöгись, подробнчя висьтасьны лыддьöтöмсö или кывзöмсö, сувтöтны план. | Стр. 94-99 (Думаэз тыртiсö юр, Душа корö сьывны) лыддьöтны, сетны очакыв юасьöммез вылö. |  |
| 14 | «Анну жö отирас олö» | 1 | Комбинированнöй урок | **Кужны** сетны дон геройезлöн поступоккезлö, событиеэзлö., адззыны произведеннё кывлiсь ассямасö. | Велöтны наизусть гленитчана тор. |  |
| **Лирика род. Лирическöй жанррез. (4 час)** | | | | | | |
| 15 | Лирическiй жанррез йылiсь вежöртас. Кывбуррез – иньдöттэз. | 1 | Виль материал. | **Тöдсасьны** лирика да лирическöй герой понятиеэзöн. Кывбур – иньдöттэзöн.  **Кужны** висьтавны кывбуррезын лирическöй герой йылöсь, нылöсь ассямасö. | Стр. 112, удж 1. |  |
| 16 | С. И. Караваев «Ой тэ, Иньва» да мöдiк кывбуррезын горт му да отир сьылöтöм. | 1 | Комбинированнöй урок | **Тöдсасьны** С. И. Караваев олан туйöн да сы кывбурöн.  **Кужны** лыддьöтны спмосточтельнöя. | Стр. 116, удж 1. |  |
| 17 | М. Д. Вавилин- коми му сьылöтiсь. Олан да кывбуррез. | 1 | Комбинированнöй урок | **Тöдсасьны** М. Д. Вавилин олан туйöн да сы кывбуррезöн.  **Кужны** адззыны художественнöй приёммез кывбурись. Сетны очакыв проблемнöй юпсьöммез вылö. | Стр. 123 велöтны наизусть. |  |
| 18 | Ф. С. Истомин да А. Истоминалöн кывбуррезын томмезлöн радейтöм. | 1 | Комбинированнöй урок | **Тöдсасьны** куим слога стихотворнчй размерöн. **Кужны** адззыны кывбуррезiсь художественнöй средствоэз. | Стр. 127-128 выразительнöй лыддьöтöм. |  |
| **Эпос род. Эпическöй жанррез. – 11 час** | | | | | | |
| 19 | В. В. Климов «Гавкалöн бедь»Великöй Отечественнöй война коста отирлöн сьöкыт олан. | 1 | Виль материал | Уськöтны дöтвылö В. В. Климовлiсь олан туй.  **Кужны** адззыны текстiсь война йылiсь баитан деталлез. Ордчöтны серпас да сы дынö лöсялан эпизод повестись. | Лыддьöтны главасö помöдз. Керны пересказ. |  |
| 20 | «Гавкалöн бедь» повестись геройезлöн вöр дынö отношеннё. | 1 | Комбинированнöй урок | **Тöдсасьны** вöр йылiсь гижöм торрезöн.  **Кужны** адззыны изобразительнöй кыввез. | Лыддьöтны главасö помöдз. Стр. 158, удж 4. |  |
| 21 | Произведеннёö письмо пыртöм кыдз художественнöй приём. | 1 | Комбинированнöй урок | **Тöдсасьны** письмоöн.  **Кужны** ордчöтны сiйö В. Сухомлинскöй письмоöн. | Лыддьöтны главасö помöдз. |  |
| 22 | «Гавкалöн бедь» повестьын челядьлöн отсöт. | 1 | Комбинированнöй урок | **Тöдсасьны** «Автобиографическöй произведеннёэз» статьяöн.  **Кужны** лöсьöтны характеристика Тури Петялö. Петкöтны повестись гижисьлiсь образ. | Готовитчыны контрольнöй удж дынö повесть сьöртi. |  |
| 23 | Внекласснöй лыддьöтöм сьöртi урок. Роч кыв вылö вуджöтöм произведеннелöн ассямаыс (В. Климов. «Богатырская палица» | 1 | Комбинированнöй урок |  |  |  |
| 24 | Т. П. Фадеев «Тупöссез» висьтын Великöй Отечественнöй война коста отирлöн сьöкыт олан. | 1 | Комбинированнöй урок | **Тöдсасьны** гижись олан туйöн интернет да статьяэз отсöтöн.  **Кужны** лöсьöтны презентация «Деревня Великöй Отечественнöй война воэзö» | Лыддьöтны помöдз. |  |
| 25 | «Тупöссез» висьтын война годдэзся серпассэз. | 1 | Комбинированнöй урок | **Кужны** лöсьöтны характеристика геройезлö, вайöтны эта кад йылiсь примеррез мöдiк произведеннёэзiсь. | Лöсьöтны презентация «Деревня Великöй Отечественнöй война воэзö» |  |
| 26 | Внекласснöй лыддьöтöм сьöртi урок. Автобиографическöй произведеннё . В. В. Козлов «Митька» | 1 | Комбинированнöй урок |  |  |  |
| 27 | В. И. Канюков  «Смев морт» висьтын бурыс да умöльыс. | 1 | Комбинированнöй урок | **Тöдсасьны** гижись олан туйöн да сы висьтöн.  **Кужны** сетны характеристика геройлö. | Стр. 223, удж 4. |  |
| 28 | С. А. Федосеев «Кытöн морт, сэтöн чёрт» висьтын сералöм. | 1 | Комбинированнöй урок | **Тöдсасьны** «Литературнöй произведеннёын рам да лёк сералöм» статьяöн. Уськöтны тöдвылö гижисьлiсь олан туй. | Стр. 226, удж 2. |  |
| 29 | В. Я. Баталов «Борда пу», «Пöрöм пуоккез», «Юлöн мелодия» висьттэзын вöр-валöн серпассэз. | 1 | Комбинированнöй урок | Уськöтны тöдвылö гижисьлiсь олантуй. | Лöсьöтны отзыв В. Баталовлiсь лыддьöтöм произведеннё йылiсь. |  |
| 30 | А. И. Шадрин «Вöрлöн синнэз», «Бытшкисяна козин», «Октябрься вöрын» висьттэзын вр-ва. | 1 | Комбинированнöй урок | Уськöтны тöдвылö гижисьлiсь олантуй.  **Кужны** петкöтны дженыт висьттэзiсь изобразительнöй средствоэз. | Стр. 236, удж 1. |  |
| 31 | Т. П. Фадеев «Ме оланiсь», Гижисьлöн автобиографияись серпассэз. | 1 | Комбинированнöй урок |  |  |  |
| 32 | Н. М. Бормотов «Полiсь нывка» комедияын быдкодь характера геройез. | 1 | Комбинированнöй урок | **Тöдсасьны**  гижись олан туйöн да сы висьтöн. «Очерк» статьяöн.  **Кужны** сетны характеристика пьесаись геройезлö, лöсьöтны «Ме оланiсь» очерк сьöртi гижисьлöн челядь кад йылiсь висьт. | Гижны очерк ас йывсиныс. Велiтчыны лддьöтны роллез сьöртi. |  |
| **33** | Внекласснöй лыддьöтöм сьöртi урок. Медбöрья годдэзö петöм литератураись очерккез. | 1 | Комбинированнöй урок |  |  |  |
| **Драма род. Драматическöй жанррез.- 1 час** | | | | | | |
| 34 | Во сьöрна итоггез керöм | 1 | Итоговöй урокурок |  |  |  |